
 З  А П  И  С  Н  И  К


Од четиринаесетата редовна седница на Советот на општина Чешиново-Облешево, одржана на ден 21.09.2022 година,во просториите на општината – Сала на Совет.
Седницата започна во 09.00 часот.
Присутни: Боби Ѓоргиев, Слаџана Ангелова, Иван Андонов, Стојан Ангелов, Франческо Наков, Орце Митров, Филип Јосев, Саше Донев, Славе Донев, Анита Колева и Сане Стојанов.
Присутни и: Градоначалникот г-н Далибор Ангелов, Моника Накова – директор на ЈОУДГ „Ѕвездички“, Дејан Анакиев директор на ЈПКД „Облешево“.
Записникот го води Драгица Горгиевска – Раководител на Одделение за  нормативно-правни работи во општината
	Записникот од тринаесетата редовна седница се стави на разгледување.

	
	Записникот се усвои со 9 гласа ЗА 

	За четиринаесетата редовна седница Претседателот го предложи следниот:


Дневен ред,

1. Годишен Извештај за работата на ЈОУДГ „Ѕвездички“ Чешиново за воспитната 2021/2022 година
2. Годишна Програма за работа на ЈОУДГ „Ѕвездички“ Чешиново за воспитната 2022/2023 година
3. Ребаланс на Буџетот на општина Чешиново-Облешево
4. Одлука за исплата на парична награда за освоено место на Илинденски Спортски Игри Чешиново 2022
5. Предлози, прашања и барања


Дополнување на Дневниот ред:
-Драгица Горгиевска
По предлог на инспектори од Агенцијата за храна и ветерина потребно е да се донесе Одлука за локација за закопување на угинати свињи од болеста африканска свинска чума.
-Дејан Анакиев
Имаме барање за продолжување на рокот за ангажирање на сезонските работници за еден месец. Досега беа ангажирани 7, бараме да се одобрат средства за 5.



 Предлогот: Одлука за измена на Одлуката за трансфер на средства до ЈПКД „Облешево“ за работно ангажирање на сезонски работници за спроведување на Програмата за јавни работи на територија на општина Чешиново-Облешево ќе се разгледа како Точка 3.
Точка 3 и 4 преминуват во Точки 4 и 5.

Предлогот: Одлуката за одредување на локација за сточни гробишта, од времен карактер ќе се разгледа како Точка 6.

Точка 5 преминува во Точка 7.

Се премина на усвојување на Дневниот ред со дополнителните Точки.
Дневниот ред со дополнувањето се усвои со 10 гласа ЗА.


1 Точка (Годишен Извештај за работата на ЈОУДГ „Ѕвездички“ Чешиново за воспитната 2021/2022 година)

-Моника Накова
Даде објаснување на писмениот Годишен Извештај.
-Орце Митров
Дали сите деца се згрижени?
-Моника Накова
Нема одбиени пријави, сите ќе бидат згрижени меѓутоа бидејки е потребен период на адаптација ги земаме постепено. По адаптацијата земаме други дечиња. Има пријави за 20 дечиња. Во моментов имаме 120 деца. Приоритет се дава на деца на самохрани мајки. Ќе повторам сите ќе бидат згрижени.
-Сане Стојанов
Дали сите дечиња се од Нашата општина?
-Моника Накова
Имаме пријави и од Тркање, меѓутоа приоритет се дава на дечињата од Нашата општина, ама и другите дечиња ќе бидат згрижени.
-Сане Стојанов
Дали се доволни сопствените приходи во споредба со расходите кои ги има градинката?
-Моника Накова
Надоместокот за згрижување на едно дете е 1490 денари месечно. Имајки во предвид дека цената на храната е се поскапа, овие средства не се доволни. 120 дечиња помножено со 1490 денари. Се трудеме да функционираме.
-Сане Стојанов
Дали се планира зголемување на месечниот надоместок?
-Моника Накова
Цената на услугата не ја одредуваме ние туку Министерството за труд и социјална политика. Тоа е на ниво на држава.
Од тие средства ја набавуваме храната за дечињата. Храната се набавува по тендер. Доколку се случи во испораката да се прати нешто надвор од тендерот, ние тоа го враќаме. Мора да има квалитет храната.
-Сане Стојанов
А средствата за плата на вработените, од каде се?
-Моника Накова
Средствата се преку Министерството.

По дискусијата се премина на усвојување на Извештајот.

Од присутни 10 членови на Советот во просторијата за време на гласањето Едногласно се донесе Одлука за усвојување на Извештајот за работата на ЈОУДГ „Ѕвездички“ Чешиново за воспитната 2021/2022 година


2 Точка (Годишна Програма за работа на ЈОУДГ „Ѕвездички“ Чешиново за воспитната 2022/2023 година)

-Моника Накова
Даде објаснување на писмената Годишна Програма за работа.

Без дискусија од присутни 10 членови на Советот во просторијата за време на гласањето Едногласно се донесе Одлука за усвојување на Годишната Програма за работа на ЈОУДГ „Ѕвездички“ Чешиново за воспитната 2022/2023 година.

-Моника Накова
Доколку дозволете сакам нешто да споделам со Вас односно да се консултирам. Ова е само една идеја која сакам да ја спроведам во објектот во Чешиново. Сакам да направам група за деца од  6 – 10 години бидејки има интерес од родителите. Но за да излеземе во пресрет на родителите треба објектот во кој работиме да исполнува некои стандарди, односно потребно ни е уште една занимална и тоалет. Побарав од училиштето да се огради 1 метар од ходникот и со тоа че добиеме уште 1,5м корисна површина. Тоа е простор кој нема да смета доколку го заземеме. Нема да има рушење, ниту поголеми градежни активности бидејки тоа сето ќе го средиме со гипс картон. Бидејки општината е сопственик на училишните згради, ја споделувам оваа моја идеја со вас.
-Орце Митров
Мое размислување е дека идејата е добра, но видете со Градоначалникот и со директорот на училиштето колку е тоа изводливо. Да се направи првично анализа.
-Градоначалникот
И до општината беше доставено вакво барање за формирање на нова група уште пред 2 – 3 недели. Делот кој директорката бара да се огради не е корисен простор и нема да смета во редовното одвивање на наставата. Бидејки за оградување на просторот ке се користи гипс картон, работата може да се заврши за време на викенд. Мора да се спазат нормативите за одвивање на наставата. Мора да се излезе во пресрет на родителите.
-Моника Накова
Избран е објектот во Чешиново бидејки само таму има слободен простор кој може да се адаптира во занимална и тоалети. Во Облешево се три групи, во Спанчево е една. Сето она што е во план да биде реализирано е во согласност со Закон. Ако има поголем интерес ќе се размисли како тоа да се реализира и во другите објекти.
-Сане Стојанов
Ако има потреба од поголем простор, во Кучичино има слободни простории.
-Моника Накова
Во минатото функционираа и Центрите за ран детски развој. Проблем е што адаптацијата на просторот треба да е од Наши средства, а ние сме со ограничен буџет.

Со исцрпување на дискусијата Претседателот на Советот го стави на гласање предлогот на директорката на детската градинка.

Од присутни 10 членови на Советот во просторијта за време на гласањето Едногласно се донесе Одлука за  давање на Согласност на ЈОУДГ „Ѕвездички“ за отпочнување на постапка за адаптација на простор во градинката во с.Чешиново.


3 Точка (Одлука за измена на Одлуката за трансфер на средства до ЈПКД „Облешево“ за работно ангажирање на сезонски работници за спроведување на Програмата за јавни работи на територија на општина Чешиново-Облешево)

-Дејан Анакиев
	Овој месец како што кажав им завршуваат Договорите на сезонските работници, беа ангажирани 7 сезонски работници. 
	Барањето Наше се однесува за продолжување на рокот плус уште за еден месец, за месец октомври за 5 сезонски работници.

	Без дискусија се премина на гласање.
Од присутни 10 членови на Советот во просторијата за време на гласањето Едногласно се донесе Одлука за трансфер на средства до ЈПКД „Облешево“ за работно ангажирање на сезонски работници за спроведување на Програмата за јавни работи на територија на општина Чешиново-Облешево.


4 Точка (Ребаланс на Буџетот на општина Чешиново-Облешево)

-Милена Параклиев
Даде објаснување на писмениот Ребаланс. Ова е втор Буџет на општината за 2022 година.
Воглавном Ребалансот се однесува за училиштата и градинката. Знаеме дека платата во образованието е зголемена и беше неопходно да се направи Ребаланс на Буџетот. Нема позначителни осцилации во однос на првичниот Буџет, тоа значи дека Буџетот беше реален врз основа на реални планирања
-Сане Стојанов
Страна 2?
-Милена Параклиев
За школите, тоа е нивен план.
-Градоначалникот
Буџетот на училиштата само е пресликан во Нашиот Буџет.
Како што можете да забележете Ребалансот кој се однесува за општината е кај паушалите за Вас. Минатата недела се обидовме да Ви ги платиме паушалите па бевме одбиени поради недоволно средства на таа програма. Се обидовме преку друга програма и се исплатија. 
Струјата енормно се зголемува. Ќе пристапиме кон рестрикција на уличното осветлување. Доколку некој се пожали дека пред него не свете уличното осветлување да знаете која е причината.
-Сане Стојанов
Дали фотоволтаиците на општинската зграда се ставени во функција?
-Градоначалникот
Да, ставени се во функција. Кога дојдов не беа ставени, но склучивме Договор за одржување на фотоволтаиците. За општинската зграда во сончеви денови е доволно, но кога нема сонце тешко дека ќе може да ги задоволи потребите.

Се премина на гласање.
Со 11 гласа ЗА се донесе Одлука за усвојување на Ребалансот на Буџетот на општина Чешиново-Облешево.


5 Точка (Одлука за исплата на парична награда за освоено место на Илинденски Спортски Игри Чешиново 2022)

Без дискусија од присутни 10 членови на Советот во просторијата за време на гласањето Едногласно се донесе Одлуката.

6 Точка (Одлуката за одредување на локација за сточни гробишта, од времен карактер)
-Драгица Горгиевска
Од страна на одделението за урбанизам ми е дадено Уверение за историски преглед на парцели. Одбрана е локација на тромегјето помеѓу општина Чешиново-Облешево, Зрновци и Кочани. Се работи за КП бр.1695 со површина од 45376м2, м.в.Тлаците КО Теранци,  евидентирана во Пописен лист со незапишани права бр.8.
-Орце Митров
Одговара таа парцела, нема а смета на никој.
-Сане Стојанов
Како што реков и на претходната седница. Има и други места не мора се да се носи во депонијата кај Кучичино.
-Градоначалникот
Знаете сите какава беше ситуацијата, да не се повторувам со дискусијата од минатата седница. Ние скоро и да не бевме прашани за локација каде ќе ги носат угинатите животни. При Наша најмала реакција веднаш ни рекоа дека ке следуваат казни за тие што нема да соработуваат. Од друга страна ветувањето беше дека угинатите животни прописно ќе бидат закопани. Побаравме помош во механизација бидејки првично беше наложено дека општината сама треба да ја спроведе целата акција. Ни испратија и инспекција, по што се одобри механизацијата. Значо верувајте не се даде можност општината да бира локации.
-Сане Стојанов
Ве разбрав. И јас реагирав кога луѓето беа на депонијата но ништо, реално тоа место не беше соодветно за таа намена.

По дискусијата се премина на гласање.
Од присутни 10 членови на Советот во просторијата за време на гласањето Едногласно се донесе Одлуката.


7 Точка (Предлози, прашања и барања)

Се прочита Барањето за одобрување на финансиски средства за набавка на училишен оброк за дечиња од социјално загрозени семејства. 

Со 10 гласа ЗА се донесе Одлука за одобрување на финансиски средства 80,00 денари од дете за ден за денови кога се следе настава за Стефан Костов, Столе Донев и Ивана Донева.

Се прочита Барањето од Фудбалска Академија Чешиново-Облешево. Истите бараат 250.000,00 денари за учество во Трета фудбалска лига Исток.
-Драгица Горгиевска
Пред да одлучете за вакво Барање треба да размислите истото не е поткрепено со никакви докази за да се побара ваква сума од Буџетот на општината. Ние како општина сме подолжни на ревизорски контроли и за одобрување на вакви средства потребно е да се размисли пред да се донесе Одлука. Овие средства од 250.000,00 денари за кои немаат никакво покритие се бараат за календарската 2022. Тоа се многу средства за овие 3 месеци колку што остануваат од оваа година.
-Милена Параклиев
Јас за вакви средства нема да ставам потпис при плаќање. Сите знаете дека имав проблеми за да ги соберам документите од Фудбалскиот клуб Чешиново. Финансиското рабоптење е комплексна работа, реално ние немаме такви средства колку што бара Фудбалската Академија, Ги немаме планирано ни во Буџетот. Иако Вие како Совет донесовте Одлука да се платат само доспеаните долгови заклучно со 29.04.2022 година и после овој период истите доставија фактури. Не ги прифатив бидејки се со датум од 08.05.2022.
За фудбалската академија одобривте 60.000,00 денари за превоз на дечињата, тие средства се предвидени во Ребалансот, овие дополнителни средства не се предвидени. Досега се префрлени 36.000,00 денари.
-Орце Митров
Ние да одобреме тие после ќе го дополнат барањето.
-Саше Донев
Во право е Драгица, нека поднесат комплетни документи па да го разгледаме Барањето.

Се донесе Заклучок прво да се дополни Барањето па потоа да се разгледа Барањето.

	Со исцрпување на Дневниот ред заврши четиринаесетата редовна седница на Советот на општина Чешиново-Облешево.
	Седницата заврши во 10.20 часот.





                                                                           Совет на општина Чешиново-Облешево
                                                                                                Претседател
                                                                                                Орце Митров

